
·  Introducció

Aquest mes de febrer s’ha iniciat un nou curs escolar a Moçambic i, tornen per tant, les vint-i-quatre estudiants a la residència del Songo per a començar o continuar la seva formació secundària. 

Amb aquests estudis tindran la base per poder millorar les seves condicions de vida i assolir una feina o més estudis. 
A part d’aquests estudis, hi ha altres coneixements que poden ser útils i és per això que s’inicia aquest el projecte Fil i agulla, un petit taller de confecció, que encara que a nosaltres ens pugui semblar una fotesa, pel costum de l’usar i llençar, pot servir perquè les nenes aprenguin a fer-se els seus propis vestits.

A Moçambic els preus són prohibitius. Per exemple, una màquina de cosir costa 228 € i el sou d’un treballador és de 30/40 € al mes. Amb aquest sou no se la pot comprar ningú.
Per tot això, s’endega aquest projecte perquè les nenes de la residència puguin assolir uns altres coneixements, i més endavant, potser algunes d’elles trien fer-ne d’aquesta habilitat una professió i desenvolupar-la al seu poble. 
·  El Projecte

El projecte Fil i agulla consisteix en endegar i desenvolupar un petit taller de confecció i per a iniciar-lo només és necessari la compra de dues màquines de cosir, teixits per a la confecció de vestits, cortines, etc., i comprar fils i agulles.

La persona que dirigirà aquest taller serà la dona que viu amb les nenes a la residència, o sigui, la directora.

·  Objectiu

La finalitat d’aquest projecte és endegar un petit taller de costura perquè les nenes de la residència aprenguin a cosir, adquireixin uns altres coneixements i els siguin útils pel futur. 

·  Termini

D’antuvi, aquest projecte finalitza quan s’hagi adquirit les màquines de cosir i els utensilis complementaris i necessaris per a desenvolupar aquest petit taller de confecció.

·  Inversió i despeses

La inversió econòmica necessària per poder portar a terme aquest projecte és de sis-cents seixanta-un euros (661,00 €). 

·  Desglossament inversió  
	Inversió per a 4 estudiants
	Euros

	Dues màquines de cosir


	455,00

	Teixits


	154,00

	Fils i agulles


	52,00



	Total  inversió
	661,00




·  Ingressos

Els recursos econòmics per cobrir la inversió del projecte han sortit de la donació que ha fet la Fundació privada Tècnica i Humanisme, la qual s’ha fet càrrec de l’import total del projecte.

·  Data d’inici

El projecte es va iniciar el febrer, amb la transferència dels diners per a l’adquisició de les dues màquines de cosir i per la compra dels teixits i fils i agulles.

Girona, febrer de 2007
Conclusió del projecte fil i agulla

Amb data 13 de febrer de 2007, concloem aquest projecte per haver autoritzar una transferència bancària per la comprar de les màquines de cosir, els teixits i els fils i les agulles.

Girona, 16 de febrer de 2007

